b"\n_START_ARTICLE_\nFotoqueratitis\n_START_SECTION_\nEpidemiologia\n_START_PARAGRAPH_\n\xc3\x89s com\xc3\xba entre els esportistes de jocs hivernals, i en els qui viuen o visiten llocs propers als pols, o al no utilitzar m\xc3\xa0scara quan s'usa una m\xc3\xa0quina soldadora d'arc. Es deu principalment a la falta o inadequada protecci\xc3\xb3 a la radiaci\xc3\xb3 ultraviolada, tant de la llum solar com d'un altre origen; en alguns casos pot ser suficient una exposici\xc3\xb3 d'una hora.\n_START_SECTION_\nDiagn\xc3\xb2stic\n_START_PARAGRAPH_\nL'\xc3\xbas d'un tint fluorescent revelar\xc3\xa0 zones danyades per la diferent absorci\xc3\xb3 sota llum ultraviolada.\n_START_SECTION_\nTractament\n_START_PARAGRAPH_\nEls efectes d'aquesta malaltia normalment s\xc3\xb3n reversibles, exceptuant que es tracti d'un dany important com en el cas d'una gran exposici\xc3\xb3 als raigs ultraviolats, en aquests casos es pot presentar una lesi\xc3\xb3 important per exc\xc3\xa9s d'oxidaci\xc3\xb3. Si es guarda rep\xc3\xb2s i es descansa la vista les lesions provocades poden cicatritzar soles, tamb\xc3\xa9 es pot utilitzar pomades lubrificants i antibi\xc3\xb2tics per prevenir alguna infecci\xc3\xb3 de les ferides.\n_START_SECTION_\nEritr\xc3\xb2psia de la neu\n_START_PARAGRAPH_\nL'eritr\xc3\xb2psia \xc3\xa9s una malaltia semblant a l'oft\xc3\xa0lmia de la neu per\xc3\xb2 \xc3\xa9s encara m\xc3\xa9s rara. \xc3\x89s una forma menor de foto-traumatisme macular, es provoca quan hi ha una alta exposici\xc3\xb3 a la lluminositat que porta a una saturaci\xc3\xb3 del blanc de l'ull que origina una visi\xc3\xb3 monocrom\xc3\xa0tica._NEWLINE_El cas m\xc3\xa9s greu d'aquesta malaltia es provoca al mirar al sol directament, la retina es crema pels raigs ultraviolats i es t\xc3\xa9 la sensaci\xc3\xb3 de que es veu una taca fosca\n_START_SECTION_\nUlleres dels inuit\n_START_PARAGRAPH_\nEls Inuit, Yupik i altres pobles de l'\xc3\x80rtic, han tallat, des de temps ancestrals, ulleres per a la neu a partir de materials com trossos de fusta o ascles de carib\xc3\xba, com ajuda per a evitar la ceguesa de la neu. Les ulleres, amb forma corba per adaptar-se a la cara de l'usuari i amb una entalla central per permetre passar el nas,  deixen passar una petita quantitat de llum a trav\xc3\xa9s d'una escletxa estreta tallada de costat a costat al llarg de la seva longitud;es lliguen al cap mitjan\xc3\xa7ant un cord\xc3\xb3 de tend\xc3\xb3 de carib\xc3\xba."